মাধ‍্যমিকে অষ্টম, কী বললেন শুনে নিন?

কলকাতা: মাধ্যমিকের (WB Mahdyamik 10th Result 2025) মেধাতালিকায় নাম কলকাতার মুখ উজ্জ্বল করল লেকটাউনের বাসিন্দ অবন্তিকা রায় (Abantika Roy Ranks Eighth Madhyamik)। মেধাতালিকার অষ্টম স্থানে জায়গা করে নিয়েছে অবন্তিকা। পরীক্ষার ফল ঘোষণা হওয়ার পর কৃতীর ছাত্রীর বাড়িতে খুশির হাওয়া। খুশি এলাকার বিধায়ক তথা রাজ্যের মন্ত্রী সুজিত বসুও (Sujit Bose)। কৃতী ছাত্রীর মনের কথা জানতেই তাকে ‘চাকরির অফার’ দিলেন তিনি! আশা করেছিল ভাল ফল হবে। কিন্তু অবন্তিকা বিশ্বাস করতে পারছে না এই রেজাল্ট হবে তার। দশমের মধ্যে তার স্থান হবে সেটা ভাবতে পারছে না।

লেকটাউনের ‘রামকৃষ্ণ সারদা মিশন সিস্টার নিবেদিতা গার্লস স্কুলের’ পড়ুয়া অবন্তিকা রায়। অবন্তিকার বাবা হেমন্ত রায় মেকানিক্যাল ইঞ্জিনিয়র। অবন্তিকার মা মুনমুন রায় এমএ, বিএড। মেয়ের পড়াশোনার দিকে তিনিই নজর রাখেন। মাধ্যমিকের মেধা তালিকা প্রকাশ হতেই দেখা গেল সে অষ্টম রয়েছে সে। তারপরই অবন্তিকা জানায়, “আশা ছিল ভাল রেজাল্ট হবে। আমি আশা করিনি যে প্রথম দশের মধ্যে থাকব। আজ সকালে যখন খবর পাই, খুবই আনন্দ হয়েছে। এতটা ভাল আশা করিনি।” অবন্তিকার পছন্দের ভৌতবিজ্ঞান। এছাড়াও ভালবাসে গল্পের বই পড়তে, পরিবারের সঙ্গে সময় কাটাতে।

আরও পড়ুন:মাধ‍্যমিকে দশম, কী বললেন জেনে নিন

অবন্তিকা খেলাধুলো পছন্দ করে। গল্পের বই পড়তে ভীষণ ভালোবাসে। সত্যজিৎ রায়ের লেখা থেকে হ্যারি পটার সবই তার পড়া। কখনও দিনে ১০ ঘণ্টার বেশি পড়াশোনা করে না। অবন্তিকা ডাক্তার হওয়ার ইচ্ছে। এলাকার মেয়ে মাধ্যমিকের মেধাতালিকায় জায়গা করে নিয়েছে শুনেই তার সঙ্গে কথা বলেন মন্ত্রী সুজিত বসু। তাঁকেও জানায়, সে বড় হয়ে চিকিৎসক হতে চায়। একথা শুনেই মন্ত্রী তাকে বলেন, ‘আমি হাসপাতাল করছি। তুমি আমার হাসপাতালে যোগ দিও।’

দেখুন ভিডিও